The Antlers: Burst Apart
Frenchkiss / Transgressive, 2011
Pôvodne išlo o sólový projekt speváka a gitaristu Petra Silbermana. V newyorskom Brooklyne však svoj projekt rozšíril do tria. Album Hospice spred dvoch rokov sa vypredal a aj kapela priznala, že si odhryzla viac, ako mohla zjesť. Nový album Burst Apart je plný jemnej elektroniky, melancholického Silbermanovho falzetu a opäť rovnako ťaživých textov.
Mercury Rev: Deserter's Songs
V2, 2011
Album Deserter's Songs už raz vyšiel v roku 1998. Posledné štyri roky sa hovorilo o reedícii tejto "modernej klasiky", ktorá Newyorčanom priniesla nálepku album roka. Teraz, pri 20. výročí kapely sa chopili činu a možno hovoriť tiež o úspechu. V deluxe verzii dostanete aj druhý disk s remixmi a špeciálnymi demo verziami.